જમ્મુઃ જમ્મુની ખાસ એનઆઈએ અદાલત દ્વારા હાલમાં જીવિત ઝડપાઈ ગયેલા આતંકવાદી નાવેદની કસ્ટડીને ૧૪ દિવસ સુધી વધારવાનો નિર્ણય કરાયો છે. નાવેદની પૂછપરછનો દોર યથાવત રીતે ચાલી રહ્યો છે. સત્તાવાર સૂત્રોએ માહિતી આપતા કહ્યું છે કે, નાવેદને કોર્ટમાં સઘન સુરક્ષા વ્યવસ્થા વચ્ચે રજુ કરવામાં આવ્યો હતો. ત્યારબાદ તેને કસ્ટડીમાં હજુ રાખવાનો નિર્ણય લેવામાં આવ્યો હતો. એનઆઈએના વકીલે માહિતી આપતા કહ્યું હતું કે, પાંચમી ઓગસ્ટના દિવસે ઉધમપુરમાં કરવામાં આવેલા આતંકવાદી હુમલામાં વધુ તપાસ કરવા માટે નાવેદની વધુ કસ્ટડીની જરૂર છે.